VS00015594
Datum: 2011-12-01T01:00:00.000+01:00
datum_sodbe_i_stopnje: 2016-01-14T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 20.000 EUR
opombe: II Ips 5072017 Revizijama toženih stranke je bilo delno ugodeno, tako da je bila višina odškodnine za nepremoženjsko škodo znižana za 10.000 EUR.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 14 do 18 let

Dijakinja.

## Škodni dogodek

Razkritje v učbeniku za sociologijo, na podlagi katerega je bila prepoznana kot žrtev kaznivega dejanja.

## Kršitev drugih pravic osebnosti

20.000 EUR Hujši poseg v pravico do zasebnosti.

Zaradi objave v učbeniku, ki povzema vsebino časopisnega članka, je bila prepoznana kot žrtev kaznivega dejanja spolnega nadlegovanja mladoletne osebe in nasilnega obnašanja v družini, zaradi katerega je z očetom zanosila in rosila otroka; prepoznavna je bila za večino ljudi iz njenega okolja, zagotovo pa za dijake šole, ki jo je obiskovala; učbenik je bil obvezna literatura v letniku, ki ga je tudi sama obiskovala. Izdan je bil največ 3 leta po kaznivem dejanju.

Objava je pri oškodvanki povzročila hudo čustveno vznemirjenost in reaktibilnost avtonomnega živčevja, ki se je kazala v motnjah delovanja srca, dihanja, tremorju, občutku nemoči, nesposobnosti stati pokonci, se gibati, bilo ji je slabo, kolabirala je. Zaradi močnega stresa je prejela pomirjevala, zdravnika je obiskala večkrat od decembra 2011 pa do aprila 2012; običajnih del v povezavi z zahtevami šole ni zmoglaprav tako ne vključevanja med vrstnike, oblikovanja samopodobe in lastne vrednost. Občutila je žalost, tesnobo, občutek krivde. S tem je doživela hude nevrofiziološke travmatske doživljaje, ki so trajno okrnili njene spsobnosti za obvladovanje in okrevanje. Njeno zdravstveno stanje je bilo povezano s predhodno psihološko ranljivostjo, doživeto travmatiziranostjo in obremenjujočo posttravmatsko stresno motenostjo.

---

Ustava Republike Slovenije (1991) - URS člen 35
Obligacijski zakonik (2001) - OZ člen 179